
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/5230-22/2016
Előterjesztés elkészítésének időpontja: 2016. október 13.

Előterjesztést készítette: Horváth Balázs beruházási és műszaki ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: fotók
E L Ő T E R J E S Z T É S

Sülysáp Város Önkormányzata Képviselő-testületének

2016. október 20-án tartandó munkaterv szerinti ülésére

13. napirendhez

Tárgy: Szőlősnyaralói ág mederrendezése a Magdolna utca és Révai utca között
Tisztelt Képviselő-testület!
A Képviselő-testület 2014-ben döntött a Szőlősi ágat a Tápió-patak felé átvezető Magdolna utcai áteresz lesüllyesztéséről, amit a Lehoczki Építőipari Kft. kivitelezett. 
Az idei évben az önkormányzat a Startmunkaprogram keretében folytatta a meglévő árokelemek szintbe süllyesztését, azonban a munka a nagy mélység, a szűk hely és a nagyméretű betonelemek miatt igen lassan folyik, sőt annak emberi erővel történő folytatása igen kockázatossá vált. Konkrétan a Révai utcai áteresz lesüllyesztéséről, illetve az utca jobb és bal oldalán lévő mederfenék elemek bontásáról van szó, aminek elvégzése után már újfent kézi erővel is tovább haladhatunk.

Az elvégzendő feladatokra most is a Lehoczki Építőipari Kft.-től kértünk első körben ajánlatot. A munka keretében megtörténne a Révai utcai áteresz süllyesztése, a nagyméretű betonelemek bontása, majd a Magdolna és a Révai utca közötti szakaszon, a Magdolna utcai áteresszel azonos, 80-100 cm átmérőjű gyűrűk kerülnének lefektetésre, a Révai utcától pedig csak földárok kerülne kialakításra. Illetve az iránytörés miatt a Magdolna utcai áteresz elé egy akna is kiépítésre kerülne. 
Az ajánlat összege 10 millió Ft+áfa, de tervezzük további árajánlatok bekérését is, bár nagyságrendi árcsökkenés nem várható. 
A szőlősnyaralói belvízprobléma mielőbbi orvoslása végett javaslom a munka elvégeztetésére irányuló döntés meghozatalát, azzal, hogy azt a legkedvezőbb ajánlatot adó vállalkozástól fogjuk azt megrendelni.
…/2016. (X. 20.) ÖKT határozati javaslat

Sülysáp Város Önkormányzatának Képviselő-testülete

1./ dönt a Szőlősi ág vízelvezetését szolgáló Révai utca áteresz lesüllyesztéséről, valamint a Magdolna, illetve Révai utcai áteresz közötti szakasz beton átereszekkel való kialakításáról;

2./ a munkálatokra 10 millió Ft+áfa összeget biztosít a költségvetés általános tartalék kerete terhére,

3./ felkéri és falhatalmazza a polgármestert, hogy a munkálatok elvégzésére az arra legkedvezőbb árú ajánlatot adó vállalkozással kössön szerződést.

Határidő: 2016. november 20.
Felelős: polgármester

Sülysáp, 2016. október 13.


Horinka László sk. 


polgármester

